tartuNLP/wikipedia-smugri-20251201 huggingface dataset:
Anna-Maria Åström

Anna-Maria Åström (s. 15. syyskuuta 1951 Helsinki) on suomalainen filosofian tohtori, joka toimi Åbo Akademin pohjoismaisen kansatieteen professorina (1999–2015).
Åström kirjoitti ylioppilaaksi vuonna 1970 (Lärovärket för gossar och flickor i Helsingfors). Hän opiskeli Helsingin yliopistossa, josta valmistui valtiotieteiden kandidaatiksi 1975, filosofian lisensiaatiksi 1984 ja tohtoriksi 1994. Åbo Akademin suomalaisen ja vertailevan etnologian dosentti (1995–). 
Hän työskenteli Eduskunnan kirjastossa tilapäisenä kirjastotyöntekijänä (1975), ja Ammattikasvatushallituksessa tilapäisenä kääntäjänä (1976). Hän oli Helsingin kaupungin tilastokeskuksen aktuaari (1976–1979). Tämän jälkeen hän oli Svenska litteratursällskapet i Finlandin kansankulttuuriarkiston assistentti, arkistonhoitaja ja -johtaja (1979–1987). Hän oli Helsingin kaupungin historiakomission osa-aikainen tutkija (1995–1996), sitten Suomen Akatemian nuorempi (1987–1995) ja vanhempi tutkija (1995–1999). Åbo Akademin kansatieteen, erityisesti pohjoismaisen kansatieteen professorina hän toimi vuodesta 1999 eläkkeelle jäämiseensä saakka. 
Hän oli Laboratorium för folk och kulturin toimittaja (1989–2004). Lisäksi hän on ollut useiden tieteellisten julkaisujen toimituskunnan jäsen: Ethnologia Fennica (1989–), Historisk tidskrift för Finland (1990–1998), Budkavlen (1999–) ja Ethnologia Scandinavica (2004–). 
Åströmin saamiin tunnustuksiin kuuluvat Svenska litteratursällskapet i Finlandin Mauritz Hallbergin palkinto (1994), Kuninkaallisen Gustav Adolfin akatemian ruotsalaisen kansankulttuurin palkinto (1994) ja Tiedonjulkistamisen valtionpalkinto (2002). Åström on ollut Suomen Tiedeseuran jäsen vuodesta 2002. 
Åströmin isä on professori Sven-Erik Åström.
Julkaisutoiminta.
Vuoteen 2007 mennessä Åströmin tuotantoon kuului noin 80 tieteellistä artikkelia tai muuta julkaisua. "Uppslagsverket Finland" mainitsee hänen julkaisseen noin 200 tieteellistä kirjoitusta.
Einari Junttila -taidemuseo

Einari Junttila -taidemuseo toimii taiteilijan 1930-luvulla rakentamassa kodissa Kittilän kirkonkylällä. 
Syntyperäinen kittiläläinen taiteilija Einari Junttila (1901-1975) tunnetaan erityisesti Lapin luontoa kuvaavista akvarellimaalauksistaan. Vuonna 1991 avattu museo esittelee hänen taidettaan ja kotiympäristöään. Museon omistaa ja sitä ylläpitää Einari Junttilan tytär Terttu Junttila.
Antennarius

Antennarius on antennikrottien (Antennariidae) heimoon kuuluva kalasuku. Siihen kuuluvia lajeja elää Atlantilla, Tyynellämerellä ja Indopasifisella merialueella.
Lajit.
Sukuun kuuluu seuraavat 11 lajia:
Kittilän kotiseutumuseo

Kittilän kotiseutumuseo sijaitsee Ounasjoen rannalla Pakatissa, muutama kilometri Kittilän keskustasta. Museo on avoinna vain kesäisin.
Museo esittelee 1900-luvun alun kittiläläistä talonpoikaiselämää. Museoalueelle on siirretty eri puolilta Kittilää kahdeksan rakennusta, jotka muodostavat museon esittelemälle ajalle tyypillisen peräpohjolais-lappilaisen talonpoikaisajan pihapiirin. Päärakennus, 1860-luvulla rakennettu Vaaran-Mikkola talo sijaitsi alun perin Tepastossa. Muita rakennuksia ovat vilja-aitta, tavara-aitta, navetta, talli, hyysikkä (käymälä), makasiini ja savusauna. Lisäksi pihapiirissä on Pomokairasta siirretty niliaitta. 
Museon avattiin vuonna 1979 ja sen omistaa Kittilän kunta.
Kesällä 2023 museolla on mahdollista pelata paikallishistoriaan liittyvää pakohuonepeliä. Myös museon nettisivuilla on pelattavissa suomenkielinen pakopeli.
Naskalisuut

Naskalisuut (Astronesthinae) on kitakalojen (Stomiidae) heimon alaheimo. Siihen kuuluu kuusi sukua joissa on 55 lajia.
Baden-Powell House

Baden-Powell House eli B-P House on Kensingtonissa, Lontoossa sijaitseva The Scout Associationin omistama rakennus. Rakennus on nimetty partioliikkeen perustajan Robert Baden-Powellin mukaan.
Rakennus toimii kongressikeskuksena ja hotellina.
Anja Kervanto Nevanlinna

Anja Elizabeth Kervanto Nevanlinna (23. syyskuuta 1951 Helsinki – 4. elokuuta 2021 Helsinki) oli suomalainen arkkitehti, filosofian tohtori ja Helsingin yliopiston kaupunkihistorian ja -arkkitehtuurin dosentti. Hän kirjoitti useita teoksia muun muassa Helsingin paikallishistoriasta ja arkkitehtuurin historiasta. 
Kervanto Nevanlinna valmistui lisensiaatiksi Teknillisen korkeakoulun arkkitehtiosaston yhteiskuntasuunnittelun laitoksesta tutkimuksellaan "Arkkitehtuurifilosofisia kytkentöjä: Arkkitehtien käsityksiä ympäristön laadusta" (1982). Hänen englanninkielinen väitöskirjansa Helsingin yliopistoon (1996) oli otsikoitu "Interpreting Nairobi: The Cultural Study of Built Forms" (1996). Työn empiirisessä osassa tarkastellaan Kenian pääkaupunki Nairobin rakentamishistoriaa 1800-luvun lopulta 1980-luvulle eri kulttuuriryhmien kannalta. 
Kervanto Nevanlinna sai yhdessä työtovereittensa kanssa Tiedonjulkistamisen valtionpalkinnon vuonna 2006. Hän oli Suomen Tiedeseuran jäsen vuodesta 2012. 
Kervanto Nevanlinnan puoliso oli kirjailija ja arkkitehti Arne Nevanlinna (1925–2016).
Meksikon ja Yhdysvaltain suhteet

Meksikon ja Yhdysvaltain suhteilla tarkoitetaan Amerikan yhdysvaltojen ja Meksikon yhdysvaltojen kahdenvälisiä suhteita. Valtiot jakavat maa- ja merirajan Pohjois-Amerikassa.
Meksiko ja Yhdysvallat ovat allekirjoittaneet useita sopimuksia, kuten Gadsdenin oston ja Pohjois-Amerikan vapaakauppasopimuksen. Molemmat maat ovat mukana kansainvälisissä yhteisöissä, kuten Amerikan valtioiden järjestössä ja Yhdistyneissä kansakunnissa.
1800-luvun lopulta lähtien valtioilla on ollut läheiset suhteet. Tähän aikaan Meksiko avattiin yhdysvaltalaisille investoinneille. Yhdysvalloilla oli tärkeä rooli Meksikon vallankumouksessa vuosina 1910–1920.
Maitten pitkä maaraja tekee alueen rauhasta tärkeän Yhdysvaltain kansalliselle turvallisuudelle. Yhdysvallat on Meksikon tärkein kauppakumppani, ja Meksiko Yhdysvaltain kolmanneksi tärkein. Vuonna 2010 Meksikon vienti oli 309,6 miljardia dollaria, josta noin yksi kolmasosa meni Yhdysvaltoihin.
Miljoona yhdysvaltalaista asuu Meksikossa, ja meksikolaiset ovat suurin maahanmuuttajaryhmä Yhdysvalloissa. Maitten välinen laiton maahanmuutto ja huumekauppa ovat johtaneet hallintojen erimielisyyksiin, mutta myös yhteistyöhön.
Meksiko tuomitsi syyskuun 11. päivän terroriteot ja antoi hyväntekeväisyyslahjoituksia Yhdysvalloille Hurrikaani Katrinan jälkeen. Maa on kuitenkin yrittänyt olla puoleeton kansainvälisissä kiistoissa. Meksiko ei osallistunut terrorisminvastaiseen sotaan tai Irakin sotaan. Maa vetäytyi Inter-American Treaty of Reciprocal Assistance -sopimuksesta vuonna 2002. Meksiko tuki kuitenkin Yhdysvaltoja vuoden 2011 sotilasinterventiossa Libyan sisällissodan aikana.
Afétes

Afétes () on Kreikan kylä sekä samanniminen Nótio Pílion kunnan kunnallisyksikkö (Δημοτική Ενότητα Αφετών, "Dimotikí Enótita Afetón") ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 1 746 ja varsinaisen Afétesin kylän väkiluku 339 (vuonna 2011).
Afétesin kylä sijaitsee Pílion niemimaalla linnuntietä noin 23 kilometriä kaakkoon Vóloksesta. Afétesin kunnallisyksikkö käsittää alueen Nótio Pílion kunnan pohjoisosissa. Afétes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nótio Pílion kunnaksi yhdessä Argalastín, Miliésin, Sipiádan ja Tríkerin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Afétesin kunnallisyksikkö muodostuu seuraavista kyläyhdyskunnista ja asutuksista:
Aíthikes

Aíthikes (; virallisesti Δημοτική Ενότητα Αιθήκων, "Dimotikí Enótita Aithíkon") on yksi Pýlin kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 1 022 (vuonna 2011).
Aíthikesin kunnallisyksikkö käsittää Pýlin kunnan pohjoisosan. Sen suurin asutus on Elátin kylä. Aíthikes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlin kuntaan yhdessä Gómfoin, Myrófyllon, Neráidan, Piáleian ja Píndoksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Aíthikesin kunnallisyksikkö muodostuu seuraavista kyläyhdyskunnista ja asutuksista:
Ampelákia (Lárisa)

Ampelákia (; myös "Ambelákia") on Kreikan kylä sekä samanniminen Témpin kunnan kunnallisyksikkö (Δημοτική Ενότητα Αμπελακίων, "Dimotikí Enótita Ampelakíon") ja entinen itsenäinen kyläkunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 451 ja varsinaisen Ampelákian kylän väkiluku 388 (vuonna 2011).
Ampelákian kylä sijaitsee linnuntietä noin 27 kilometriä pohjoiskoilliseen Lárisasta. Ampelákian kunnallisyksikkö käsittää alueen Témpin kunnan keskiosissa. Ampelákia oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Témpin kunnaksi yhdessä Gónnoin, Káto Ólympoksen, Makrychórin ja Néssonaksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Ampelákian kunnallisyksikkö muodostuu seuraavista kyläyhdyskunnista ja asutuksista:
Ampelákia

Ampelákia (; myös "Ambelákia") voi viitata seuraaviin paikkoihin Kreikassa:
Ampelónas

Ampelónas (, ) on Kreikan kaupunki sekä samanniminen Týrnavoksen kunnan kunnallisyksikkö (Δημοτική Ενότητα Αμπελώνος/Αμπελώνα, "Dimotikí Enótita Ampelónos/Ampelóna") ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 8 055 ja varsinaisen Ampelónaksen kaupungin väkiluku 6 083 (vuonna 2011).
Ampelónaksen kaupunki sijaitsee lähellä Titarísios- ja Pineiós-jokien yhtymäkohtaa linnuntietä noin 13 kilometriä pohjoisluoteeseen Lárisasta. Ampelónaksen kunnallisyksikkö käsittää Týrnavoksen kunnan itäosan. Ampelónas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Týrnavoksen kuntaan, jolloin se muuttui uuden kunnan kunnallisyksiköksi.
Kunnallisyksikön osat.
Ampelónaksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Anatolikí Argithéa

Anatolikí Argithéa (; virallisesti Δημοτική Ενότητα Ανατολικής Αργιθέας, "Dimotikí Enótita Anatolikís Argithéas") on yksi Argithéan kunnan kunnallisyksiköistä ja entinen itsenäinen Kreikan kunta. Se sijaitsee Kardítsan alueyksikössä Thessalian alueella. Kunnallisyksikön väkiluku on 908 (vuonna 2011).
Anatolikí Argithéa eli ”Itäinen Argithéa” käsittää nimensä mukaisesti Argithéan kunnan itäosan. Kunnallisyksikön suurin asutus on Petrochórin kylä. Anatolikí Argithéa oli itsenäinen kunta vuoden 2010 loppuun saakka nimellä "Athamánes" (Αθαμάνες). Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Argithéan kuntaan yhdessä Achelóoksen kanssa, jolloin se muuttui uuden kunnan kunnallisyksiköksi uudella nimellään.
Kunnallisyksikön osat.
Anatolikí Argithéan kunnallisyksikkö muodostuu seuraavista kyläyhdyskunnista ja asutuksista:
Anávra

Anávra () on Kreikan kylä sekä samanniminen Almyróksen kunnan kunnallisyksikkö (Δημοτική Ενότητα Ανάβρας, "Dimotikí Enótita Anávras") ja entinen itsenäinen kyläkunta. Se sijaitsee Magnesian alueyksikössä Thessalian alueella. Kylän ja kunnallisyksikön väkiluku on 584 (vuonna 2011).
Anávran kylä sijaitsee Óthrys-vuoren luoteispuolella linnuntietä noin 23 kilometriä koilliseen Lamíasta. Anávran kunnallisyksikkö käsittää alueen Almyróksen kunnan länsiosassa. Anávra oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Almyróksen kuntaan yhdessä Pteleóksen ja Soúrpin kanssa, jolloin se muuttui uuden kunnan kunnallisyksiköksi.
Antichásia (kunnallisyksikkö)

Antichásia (; virallisesti Δημοτική Ενότητα Αντιχασίων, "Dimotikí Enótita Antichasíon") on yksi Elassónan kunnan kunnallisyksiköistä ja entinen itsenäinen Kreikan kunta. Se sijaitsee Lárisan alueyksikössä Thessalian alueella. Kunnallisyksikön väkiluku on 3 584 (vuonna 2011).
Antichásian kunnallisyksikkö käsittää alueen Elassónan kunnan länsiosassa. Se on saanut nimensä seudun Antichásia-vuorista. Kunnallisyksikön suurin asutus on Kranéan kaupunki. Antichásia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Karyán, Livádin, Ólympoksen, Potamián, Sarantáporon, Tsaritsánin ja Verdikoúsan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Antichásian kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Arménio

Arménio (, ) on Kreikan kylä sekä samanniminen Kilelérin kunnan kunnallisyksikkö (Δημοτική Ενότητα Αρμενίου, "Dimotikí Enótita Armeníou") ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 2 096 ja varsinaisen Arménion kylän väkiluku 756 (vuonna 2011).
Arménion kylä sijaitsee linnuntietä noin 25 kilometriä luoteeseen Vóloksesta ja noin 30 kilometriä kaakkoon Lárisasta. Arménion kunnallisyksikkö käsittää alueen Kilelérin kunnan itäosassa. Arménio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kilelérin kuntaan yhdessä Krannónaksen, Níkaian ja Platýkampoksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Arménion kunnallisyksikkö muodostuu seuraavista kyläyhdyskunnista ja asutuksista:
Árni (Kardítsa)

Árni (; virallisesti Δημοτική Ενότητα Άρνης, "Dimotikí Enótita Árnis") on yksi Sofádesin kunnan kunnallisyksiköistä ja entinen itsenäinen Kreikan kunta. Se sijaitsee Kardítsan alueyksikössä Thessalian alueella. Kunnallisyksikön väkiluku on 2 604 (vuonna 2011).
Árnin kunnallisyksikkö käsittää Sofádesin kunnan pohjoisosan. Sen suurin asutus on Matarágkan kylä. Árni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sofádesin kuntaan yhdessä Menelaḯdan, Rentínan ja Tamásion kanssa, jolloin se muuttui uuden kunnan kunnallisyksiköksi.
Kunnallisyksikön osat.
Árnin kunnallisyksikkö muodostuu seuraavista kyläyhdyskunnista ja asutuksista:
Aspropótamos (Tríkala)

Aspropótamos (; virallisesti Δημοτική Ενότητα Ασπροποτάμου, "Dimotikí Enótita Aspropotámou") on yksi Metéoran kunnan kunnallisyksiköistä ja entinen itsenäinen Kreikan kyläkunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 419 (vuonna 2011).
Aspropótamoksen kunnallisyksikkö käsittää Metéoran kunnan länsiosan. Se on saanut nimensä Achelóos- eli Aspropótamos-joesta. Kunnallisyksikön suurin asutus on Agía Paraskevín kylä. Aspropótamos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Metéoran kuntaan (tuolloin Kalampákan kunta) yhdessä Chásian, Kastanián, Kleinón, Malakásin, Tymfaían ja Vasilikín kanssa, jolloin se muuttui uuden kunnan kunnallisyksiköksi.
Kunnallisyksikön osat.
Aspropótamoksen kunnallisyksikkö muodostuu seuraavista kyläyhdyskunnista ja asutuksista:
Chásia (Tríkala)

Chásia (; virallisesti Δημοτική Ενότητα Χασίων, "Dimotikí Enótita Chasíon") on yksi Metéoran kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 2 861 (vuonna 2011).
Chásian kunnallisyksikkö käsittää Metéoran kunnan pohjoisosan. Se on saanut nimensä seudun Chásia-vuoresta. Kunnallisyksikön suurin asutus on Asprokklisián kylä. Chásia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Metéoran kuntaan (tuolloin Kalampákan kunta) yhdessä Aspropótamoksen, Kastanián, Kleinón, Malakásin, Tymfaían ja Vasilikín kanssa, jolloin se muuttui uuden kunnan kunnallisyksiköksi.
Thessalian Chásian kunnallisyksikköä ei tule sekoittaa Chásian kunnallisyksikköön Länsi-Makedonian alueella.
Kunnallisyksikön osat.
Chásian kunnallisyksikkö muodostuu seuraavista kyläyhdyskunnista ja asutuksista:
Muhoksen hautausmaa

Muhoksen hautausmaa hautausmaa, joka sijaitsee Oulujoen ja Muhosjoen risteyksessä Kirkkosaaressa. Nimi viitannee siihen, että saaressa on perimätiedon mukaan sijainnut vaatimaton puukirkko jo keskiajalla. Muhoksen nykyinen kirkko on järjestyksessään Muhoksen kolmas kirkko ja se on valmistunut vuonna 1634. Kirkko sijaitsee lyhyen matkan päässä hautausmaasta Oulujoen varrella. Kirkko on Suomen vanhin ympärivuotisessa käytössä oleva puukirkko. Hautausmaan lisäksi Kirkkosaaressa on uimaranta, venesatama, pururata, vedenpuhdistamo sekä muutama omakotitalo. Kirkkosaaressa sijaitsi myös Metsäntutkimuslaitoksen tilat, mutta toiminta siirtyi Ouluun vuonna 2012. 
Hautausmaan historia.
Kirkkosaareen hautausmaa perustettiin vuonna 1808, kun kirkon ympäristöön hautaaminen alkoi käydä mahdottomaksi. Alkuun vainajat haudattiin uudelle hautausmaalle hyvin vapaasti, miten vain omaiset tahtoivat haudat kaivaa. Kirkkosaaren hautausmaata alettiin hoitamaan virallisesti vasta, kun kirkkotarhaan hautaaminen loppui kokonaan. Vuonna 1897 seurakunta perusti erityisen hautausmaanvartija-haudankaivajan viran ja hautaaminen siirtyi omaisilta hänen vastuulleen. Arkkuhautaus oli tunnettu säätyläisten piirissä jo 1700-luvulla, mutta tavallisen kansan pariin tapa yleistyi vasta 1800-luvulla. Alkuun vainajat kuljetettiin Kirkkosaareen pienellä lautalla. 1930-luvulta vuoteen 1953 vainajien kuljetukseen käytettiin venettä. Silta Kirkkosaaren ja mantereen välille saatiin vuonna 1953. 
Tunnettuja hautoja.
Hautausmaalla sijaitsee arkkitehti Juha Palovaaran suunnittelema muualle haudattujen muistomerkki vuodelta 2002. Merkittävien muhoslaisten henkilöiden hautoja ovat muun muassa ensimmäisenä pappina haudattu Niles Pietari Cajaner (1763–1812), kanttori Juho Nurmi (1879–1938), Laitasaaren rukoushuoneen perustaja Kaisa Heikkinen (1862–1952), taiteilija Martti Tarvainen (1860–1951) ja Sentenced-yhtyeen kitaristi Miika Tenkula (1974–2009). Hautausmaalla on myös Pohjolan Poikakodin oppilaiden hautamuistomerkki sekä Päivärinteen parantolassa kuolleiden muistomerkki. Hautausmaan itäpäädyssä sijaitsee ortodoksinen hautausmaa. 
Luonto.
Muhoksen hautausmaan luontoa pidetään kauniina. Maaperä on hiekkavoittoinen ja puusto suurten mäntyjen hallitsemaa. Hautausmaalla kasvaa runsaasti saniaisia.
Enippéas

Enippéas (, myös Ενιπέας, "Enipéas"; virallisesti Δημοτική Ενότητα Ενιππέα/Ενιπέα, "Dimotikí Enótita Enippéa/Enipéa") on yksi Fársalan kunnan kunnallisyksiköistä ja entinen itsenäinen Kreikan kunta. Se sijaitsee Lárisan alueyksikössä Thessalian alueella. Kunnallisyksikön väkiluku on 3 213 (vuonna 2011).
Enippéaksen kunnallisyksikkö käsittää Fársalan kunnan länsiosan. Se on saanut nimensä alueen Enipéas-joesta. Kunnallisyksikön suurin asutus on Stavróksen kylä. Enippéas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Fársalan kuntaan yhdessä Narthákin ja Polydámantaksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Enippéaksen kunnallisyksikkö muodostuu seuraavista kyläyhdyskunnista ja asutuksista:
Etelä-Afrikan ja Yhdysvaltain suhteet

Etelä-Afrikan ja Yhdysvaltain suhteilla tarkoitetaan Amerikan yhdysvaltojen ja Etelä-Afrikan tasavallan kahdenvälisiä suhteita. Yhdysvalloilla on suurlähetystö Pretoriassa ja Etelä-Afrikalla on Washington DC:ssä.
Vuonna 2012 tehdyn U.S. Global Leadership -raportin mukaan 76 prosenttia eteläafrikkalaisista hyväksyi Yhdysvaltain globaalin johtajuuden. 15 prosenttia olivat sitä vastaan ja 9 prosenttia ei osannut sanoa.
98 000 eteläafrikkalaista asui Yhdysvalloissa vuonna 2017.
Estiaiótida

Estiaiótida (, ; virallisesti Δημοτική Ενότητα Εστιαιώτιδας, "Dimotikí Enótita Estiaiótidas") on yksi Tríkalan kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 2 729 (vuonna 2011).
Estiaiótidan kunnallisyksikkö käsittää alueen Tríkalan kunnan eteläosissa. Se on nimetty antiikin aikaisen Hestiaiotiin eli Histiaiotiin alueen mukaan. Kunnallisyksikön suurin asutus on Megalochórin kylä. Estiaiótida oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tríkalan kuntaan yhdessä Faloreían, Kallídendron, Kóziakaksen, Megála Kalývian, Paliókastron ja Paralithaíoin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Estiaiótidan kunnallisyksikkö muodostuu seuraavista kyläyhdyskunnista ja asutuksista:
Faloreía

Faloreía (; myös "Faloría"; virallisesti Δημοτική Ενότητα Φαλωρείας, "Dimotikí Enótita Faloreías") on yksi Tríkalan kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 3 966 (vuonna 2011).
Faloreían kunnallisyksikkö käsittää alueen Tríkalan kunnan länsiosissa. Se on saanut nimensä antiikin ajan Falorian eli Faloreian kaupungista. Kunnallisyksikön suurin asutus on Kefalóvryson kylä. Faloreía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tríkalan kuntaan yhdessä Estiaiótidan, Kallídendron, Kóziakaksen, Megála Kalývian, Paliókastron ja Paralithaíoin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Faloreían kunnallisyksikkö muodostuu seuraavista kyläyhdyskunnista ja asutuksista:
Gómfoi

Gómfoi () on Kreikan kylä sekä samanniminen Pýlin kunnan kunnallisyksikkö (Δημοτική Ενότητα Γόμφων, "Dimotikí Enótita Gómfon") ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 4 782 ja varsinaisen Gómfoin kylän väkiluku 962 (vuonna 2011).
Gómfoin kylä sijaitsee linnuntietä noin 12 kilometriä lounaaseen Tríkalasta. Se on saanut nimensä antiikin ajan Gomfoin kaupungista. Gómfoin kunnallisyksikkö käsittää Pýlin kunnan itäosan. Gómfoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýlin kuntaan yhdessä Aíthikesin, Myrófyllon, Neráidan, Piáleian ja Píndoksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Gómfoin kunnallisyksikkö muodostuu seuraavista kyläyhdyskunnista ja asutuksista:
Gónnoi

Gónnoi () on Kreikan kylä sekä samanniminen Témpin kunnan kunnallisyksikkö (Δημοτική Ενότητα Γόννων, "Dimotikí Enótita Gónnon") ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 2 462 ja varsinaisen Gónnoin kylän väkiluku 1 909 (vuonna 2011).
Gónnoin kylä sijaitsee linnuntietä noin 27 kilometriä pohjoiseen Lárisasta. Se on saanut nimensä antiikin ajan Gonnoksen eli Gonnoin kaupungista. Gónnoin kunnallisyksikkö käsittää Témpin kunnan luoteisosan. Gónnoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Témpin kunnaksi yhdessä Ampelákian, Káto Ólympoksen, Makrychórin ja Néssonaksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Gónnoin kunnallisyksikkö muodostuu seuraavista kyläyhdyskunnista ja asutuksista:
Itamós

Itamós () on Kreikan kylä sekä samanniminen Kardítsan kunnan kunnallisyksikkö (Δημοτική Ενότητα Ιτάμου, "Dimotikí Enótita Itámou") ja entinen itsenäinen kunta. Se sijaitsee Kardítsan alueyksikössä Thessalian alueella. Koko kunnallisyksikön väkiluku on 2 657. Varsinainen Itamóksen kylä on asumaton (vuonna 2011).
Itamóksen kylä sijaitsee linnuntietä noin 19 kilometriä lounaaseen Kardítsasta. Itamóksen kunnallisyksikkö käsittää Kardítsan kunnan lounaisosan. Sen suurin asutus on Kallíthiron kylä. Itamós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kardítsan kuntaan yhdessä Kallifónin, Kámpoksen ja Mitrópolin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Itamóksen kunnallisyksikkö muodostuu seuraavista kyläyhdyskunnista ja asutuksista:
Kallídendro

Kallídendro (; virallisesti Δημοτική Ενότητα Καλλιδένδρου, "Dimotikí Enótita Kallidéndrou") on yksi Tríkalan kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 2 193 (vuonna 2011).
Kallídendron kunnallisyksikkö käsittää alueen Tríkalan kunnan lounaisosissa. Sen suurin asutus on Valtinón kylä. Kallídendro oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tríkalan kuntaan yhdessä Estiaiótidan, Faloreían, Kóziakaksen, Megála Kalývian, Paliókastron ja Paralithaíoin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kallídendron kunnallisyksikkö muodostuu seuraavista kyläyhdyskunnista ja asutuksista:
Kallifóni

Kallifóni (; myös "Kallífono", Καλλίφωνο; "Kallifónio", Καλλιφώνιο; ) on Kreikan kylä sekä samanniminen Kardítsan kunnan kunnallisyksikkö (Δημοτική Ενότητα Καλλιφώνου/Καλλιφωνίου, "Dimotikí Enótita Kallifónou/Kallifoníou") ja entinen itsenäinen kunta. Se sijaitsee Kardítsan alueyksikössä Thessalian alueella. Koko kunnallisyksikön väkiluku on 2 501 ja varsinaisen Kallifónin kylän väkiluku 1 017 (vuonna 2011).
Kallifónin kylä sijaitsee linnuntietä noin 10 kilometriä eteläkaakkoon Kardítsan kaupungista. Kallifónin kunnallisyksikkö käsittää Kardítsan kunnan kaakkoisosan. Kallifóni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kardítsan kuntaan yhdessä Itamóksen, Kámpoksen ja Mitrópolin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kallifónin kunnallisyksikkö muodostuu seuraavista kyläyhdyskunnista ja asutuksista:
Mari Holopainen

Mari Holopainen (s. 31. tammikuuta 1981) on suomalainen vihreiden entinen kansanedustaja. Holopainen tuli valituksi eduskuntaan Helsingin vaalipiiristä vuoden 2019 eduskuntavaaleissa. Hän on toiminut Helsingin kaupunginvaltuutettuna vuodesta 2008.  
Koulutukseltaan Holopainen on kauppatieteiden maisteri. Hän on työskennellyt väitöskirjatutkijana Aalto-yliopiston tuotantotalouden laitoksella.
Politiikka.
Eduskunta.
Holopainen valittiin eduskuntaan Helsingin vaalipiiristä vuoden 2019 vaaleissa 7 094 äänellä. Hän keräsi kolmanneksi eniten ääniä vihreiden ehdokkaista Helsingissä.
Eduskunnassa Holopainen toimii varsinaisena jäsenenä talousvaliokunnassa ja tulevaisuusvaliokunnassa sekä varajäsenenä valtiovarainvaliokunnassa, suuressa valiokunnassa sekä perustuslakivaliokunnassa. Lisäksi hän on eduskunnan pankkivaltuuston ja kehityspoliittisen toimikunnan jäsen. Holopainen on osallistunut maakuntaverokomitean sekä avoimuus- eli lobbarirekisterin ohjausryhmän työhön.
Kunnallispolitiikka.
Holopainen valittiin vuoden 2008 kunnallisvaaleissa Helsingin kaupunginvaltuustoon 937 äänellä. Vuosien 2009–2012 aikana hän toimi kaupunkisuunnittelulautakunnan jäsenenä. Kunnallisvaaleissa 2012 Holopainen valittiin uudelleen Helsingin kaupunginvaltuustoon 973 äänellä ja vuoden 2017 kuntavaaleissa 2266 äänellä. Hän toimi tarkastuslautakunnan jäsenenä vuosina 2013−2017 sekä kulttuuri- ja vapaa-aikalautakunnan jäsenenä ja nuorisojaoston puheenjohtajana vuosina 2017–2019.
Maakuntavaltuusto.
Holopainen toimi Uudenmaan maakuntavaltuuston jäsenenä vuosina 2009–2012. Vuodesta 2017 lähtien Holopainen on toiminut maakuntavaltuuston puheenjohtajana.
Ura ja koulutus.
Ennen kansanedustajaksi valituksi tulemista Holopainen toimi väitöskirjatutkijana Aalto-yliopistossa tuotantotalouden laitoksella. Hän on julkaissut muun muassa käyttäjälähtöisestä palveluiden kehittämisestä ja työskennellyt vierailevana tutkijana Oxfordin ja Berkeleyn yliopistoissa. Holopainen on koulutukseltaan kauppatieteiden maisteri sekä valtiotieteen ylioppilas talous- ja sosiaalihistoriassa. 
Holopainen toimii useissa luottamustehtävissä, kuten Helsingin Sataman hallituksessa, Suomen Teollisuussijoitus Oy:n Advisory Boardissa, Finnvera Oyj:n hallintoneuvostossa sekä 4H-liiton valtuuskunnassa. Hän on aiemmin ollut myös Helen Oy:n hallituksen jäsen.
Kámpos (Kardítsa)

Kámpos (; virallisesti Δημοτική Ενότητα Κάμπου, "Dimotikí Enótita Kámpou") on yksi Kardítsan kunnan kunnallisyksiköistä ja entinen itsenäinen Kreikan kunta. Se sijaitsee Kardítsan alueyksikössä Thessalian alueella. Kunnallisyksikön väkiluku on 4 255 (vuonna 2011).
Kámpoksen kunnallisyksikkö käsittää Kardítsan kunnan koillisosan. Sen suurin asutus on Makrychórin kylä. Kámpos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kardítsan kuntaan yhdessä Itamóksen, Kallifónin ja Mitrópolin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kámpoksen kunnallisyksikkö muodostuu seuraavista kyläyhdyskunnista ja asutuksista:
Karyá (Lárisa)

Karyá (; myös transl. "Kariá") on Kreikan kylä sekä samanniminen Elassónan kunnan kunnallisyksikkö (Δημοτική Ενότητα Καρυάς, "Dimotikí Enótita Karyás") ja entinen itsenäinen kyläkunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 719 ja varsinaisen Karyán kylän väkiluku 542 (vuonna 2011).
Karyán kylä sijaitsee linnuntietä noin 20 kilometriä koilliseen Elassónan kaupungista ja noin 40 kilometriä pohjoiseen Lárisasta. Karyán kunnallisyksikkö käsittää Elassónan kunnan itäosan. Karyá oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Antichásian, Livádin, Ólympoksen, Potamián, Sarantáporon, Tsaritsánin ja Verdikoúsan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Karyán kunnallisyksikkö muodostuu seuraavista kyläyhdyskunnista ja asutuksista:
Disco Deewane

Disco Deewane on pakistanilaisen duon Nazia Hassanin ja Zoheb Hassanin ensimmäinen albumi. Se julkaistiin vuonna 1981.
Karyá

Karyá (, ”Pähkinäpuu”; myös "Kariá") voi viitata seuraaviin paikkoihin Kreikassa:
Kastaniá (Tríkala)

Kastaniá (; virallisesti Δημοτική Ενότητα Καστανιάς, "Dimotikí Enótita Kastaniás") on yksi Metéoran kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 868 (vuonna 2011).
Kastanián kunnallisyksikkö käsittää alueen Metéoran kunnan keskiosissa. Sen suurin asutus on Kalomoíran kylä. Kastaniá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Metéoran kuntaan (tuolloin Kalampákan kunta) yhdessä Aspropótamoksen, Chásian, Kleinón, Malakásin, Tymfaían ja Vasilikín kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kastanián kunnallisyksikkö muodostuu seuraavista kyläyhdyskunnista ja asutuksista:
Kastaniá

Kastaniá () voi viitata seuraaviin paikkoihin Kreikassa:
Kleinó

Kleinó () on Kreikan kylä sekä samanniminen Metéoran kunnan kunnallisyksikkö (Δημοτική Ενότητα Κλεινοβού, "Dimotikí Enótita Kleinovoú") ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 1 345 ja varsinaisen Kleinón kylän väkiluku 194 (vuonna 2011).
Kleinón kylä sijaitsee linnuntietä noin 30 kilometriä luoteeseen Tríkalasta. Kleinón kunnallisyksikkö käsittää alueen Metéoran kunnan eteläosissa. Kleinó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Metéoran kuntaan (tuolloin Kalampákan kunta) yhdessä Aspropótamoksen, Chásian, Kastanián, Malakásin, Tymfaían ja Vasilikín kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kleinón kunnallisyksikkö muodostuu seuraavista kyläyhdyskunnista ja asutuksista:
Kóziakas (kunnallisyksikkö)

Kóziakas (; virallisesti Δημοτική Ενότητα Κόζιακα, "Dimotikí Enótita Kóziaka") on yksi Tríkalan kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 2 123 (vuonna 2011).
Kóziakaksen kunnallisyksikkö käsittää alueen Tríkalan kunnan länsiosissa. Se on saanut nimensä seudun Kóziakas-vuoresta. Kunnallisyksikön suurin asutus on Gorgogýrin kylä. Kóziakas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tríkalan kuntaan yhdessä Estiaiótidan, Faloreían, Kallídendron, Megála Kalývian, Paliókastron ja Paralithaíoin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kóziakaksen kunnallisyksikkö muodostuu seuraavista kyläyhdyskunnista ja asutuksista:
Krannónas

Krannónas (; ) on Kreikan kylä sekä samanniminen Kilelérin kunnan kunnallisyksikkö (Δημοτική Ενότητα Κραννώνος/Κραννώνα, "Dimotikí Enótita Krannónos/Krannóna") ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 2 289 ja varsinaisen Krannónaksen kylän väkiluku 109 (vuonna 2011).
Krannónaksen kylä sijaitsee linnuntietä noin 16 kilometriä lounaaseen Lárisasta. Se on saanut nimensä antiikin ajan Krannonin kaupungista. Krannónaksen kunnallisyksikkö käsittää Kilelérin kunnan länsiosan. Kunnallisyksikön suurin asutus on Ágioi Anárgyroin kylä. Krannónas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kilelérin kuntaan yhdessä Arménion, Níkaian ja Platýkampoksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Krannónaksen kunnallisyksikkö muodostuu seuraavista kyläyhdyskunnista ja asutuksista:
Livádi (Lárisa)

Livádi () on Kreikan kaupunki sekä samanniminen Elassónan kunnan kunnallisyksikkö (Δημοτική Ενότητα Λιβαδίου, "Dimotikí Enótita Livadíou") ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 2 674 ja varsinaisen Livádin kaupungin väkiluku 2 244 (vuonna 2011).
Livádin pieni kaupunki sijaitsee linnuntietä noin 26 kilometriä pohjoiseen Elassónan kaupungista ja noin 60 kilometriä pohjoisluoteeseen Lárisasta. Livádin kunnallisyksikkö käsittää Elassónan kunnan pohjoisosan. Livádi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Antichásian, Karyán, Ólympoksen, Potamián, Sarantáporon, Tsaritsánin ja Verdikoúsan kanssa, jolloin se muuttui uuden kunnan kunnallisyksiköksi.
Kunnallisyksikön osat.
Livádin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Malakási

Malakási (, ) on Kreikan kylä sekä samanniminen Metéoran kunnan kunnallisyksikkö (Δημοτική Ενότητα Μαλακασίου, "Dimotikí Enótita Malakasíou") ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 1 000 ja varsinaisen Malakásin kylän väkiluku 138 (vuonna 2011).
Malakásin kylä sijaitsee linnuntietä noin 48 kilometriä luoteeseen Tríkalasta. Malakásin kunnallisyksikkö käsittää alueen Metéoran kunnan luoteisosassa. Malakási oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Metéoran kuntaan (tuolloin Kalampákan kunta) yhdessä Aspropótamoksen, Chásian, Kastanián, Kleinón, Tymfaían ja Vasilikín kanssa, jolloin se muuttui uuden kunnan kunnallisyksiköksi.
Kunnallisyksikön osat.
Malakásin kunnallisyksikkö muodostuu seuraavista kyläyhdyskunnista ja asutuksista:
Megála Kalývia

Megála Kalývia (; myös "Megála Kalívia") on Kreikan kylä sekä samanniminen Tríkalan kunnan kunnallisyksikkö (Δημοτική Ενότητα Μεγάλων Καλυβιών, "Dimotikí Enótita Megálon Kalyvión") ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 2 798 ja varsinaisen Megála Kalývian kylän väkiluku 1 849 (vuonna 2011).
Megála Kalývian kylä sijaitsee linnuntietä noin seitsemän kilometriä etelään Tríkalan kaupungista. Megála Kalývian kunnallisyksikkö käsittää Tríkalan kunnan eteläosan. Megála Kalývia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tríkalan kuntaan yhdessä Estiaiótidan, Faloreían, Kallídendron, Kóziakaksen, Paliókastron ja Paralithaíoin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Megála Kalývian kunnallisyksikkö muodostuu seuraavista kyläyhdyskunnista ja asutuksista:
Menelaḯda

Menelaḯda (; virallisesti Δημοτική Ενότητα Μενελαΐδας, "Dimotikí Enótita Menelaḯdas") on yksi Sofádesin kunnan kunnallisyksiköistä ja entinen itsenäinen Kreikan kunta. Se sijaitsee Kardítsan alueyksikössä Thessalian alueella. Kunnallisyksikön väkiluku on 1 850 (vuonna 2011).
Menelaḯdan kunnallisyksikkö käsittää alueita Sofádesin kunnan eteläosissa. Sen suurin asutus on Kédroksen kylä. Menelaḯda oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sofádesin kuntaan yhdessä Árnin, Rentínan ja Tamásion kanssa, jolloin se muuttui uuden kunnan kunnallisyksiköksi.
Kunnallisyksikön osat.
Menelaḯdan kunnallisyksikkö muodostuu seuraavista kyläyhdyskunnista ja asutuksista:
Miliés

Miliés (, ) on Kreikan kylä sekä samanniminen Nótio Pílion kunnan kunnallisyksikkö (Δημοτική Ενότητα Μηλεών, "Dimotikí Enótita Mileón") ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 3 085 ja varsinaisen Miliésin kylän väkiluku 640 (vuonna 2011).
Miliésin kylä sijaitsee Pílion niemimaalla linnuntietä noin 19 kilometriä itään Vóloksesta. Miliésin kunnallisyksikkö käsittää Nótio Pílion kunnan luoteisosan Pagasitikóslahden rannalla. Miliés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nótio Pílion kunnaksi yhdessä Aféteen, Argalastín, Sipiádan ja Tríkerin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Miliésin kunnallisyksikkö muodostuu seuraavista kyläyhdyskunnista ja asutuksista:
Mitrópoli

Mitrópoli () on Kreikan kylä sekä samanniminen Kardítsan kunnan kunnallisyksikkö (Δημοτική Ενότητα Μητρόπολης, "Dimotikí Enótita Mitrópolis") ja entinen itsenäinen kunta. Se sijaitsee Kardítsan alueyksikössä Thessalian alueella. Koko kunnallisyksikön väkiluku on 3 332 ja varsinaisen Mitrópolin kylän väkiluku 1 262 (vuonna 2011).
Mitrópolin kylä sijaitsee linnuntietä noin kahdeksan kilometriä länsilounaaseen Kardítsan kaupungista. Se on saanut nimensä samalla paikalla sijainneelta antiikin aikaiselta Metropoliin kaupungilta. Mitrópolin kunnallisyksikkö käsittää alueen Kardítsan kunnan länsiosissa. Mitrópoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kardítsan kuntaan yhdessä Itamóksen, Kallifónin ja Kámpoksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Mitrópolin kunnallisyksikkö muodostuu seuraavista kyläyhdyskunnista ja asutuksista:
Mourési

Mourési () on Kreikan kylä sekä samanniminen Zagorá-Mourésin kunnan kunnallisyksikkö (Δημοτική Ενότητα Μουρεσίου, "Dimotikí Enótita Mouresíou") ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 2 475 ja varsinaisen Mourésin kylän väkiluku 485 (vuonna 2011).
Mourésin kylä sijaitsee Pílion niemimaalla linnuntietä noin 20 kilometriä itäkoilliseen Vóloksesta ja vajaan kilometrin sisämaahan niemimaan itärannikosta eli Egeanmeren rannasta. Mourésin kunnallisyksikkö käsittää Zagorá-Mourésin kunnan eteläosan. Mourési oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zagorá-Mourésin kunnaksi yhdessä Zagorán kanssa, jolloin se muuttui uuden kunnan kunnallisyksiköksi.
Kunnallisyksikön osat.
Mourésin kunnallisyksikkö muodostuu seuraavista kyläyhdyskunnista ja asutuksista:
Kirovo-Tšepetsk

Kirovo-Tšepetsk () on kaupunki Kirovin alueella Venäjällä. Kaupunki on perustettu 1400-luvun puolivälissä. Se sai kaupungin statuksen vuonna 1955.
Väestö.
Vuonna 1989 kaupungissa asui 92 382, 90 303 vuonna 2002 ja vuonna 2010 enää 80 921 asukasta. Kirovo-Tšepetskin väkiluku vuonna 2018 oli arvioiden mukaan vain 72 071, joka on yli 10 000 asukasta vähemmän kuin vuonna 1989.
Kuuluisia ihmisiä.
Kirovo-Tšepetskissä ovat syntyneet muuan muassa jääkiekkoilijat Vladimir Myškin ja Aleksandr Maltsev.
Frankie Miller

Francis John “Frankie“ Miller (s. 2. marraskuuta 1949 Glasgow, Skotlanti) on skotlantilainen rocklaulaja-lauluntekijä. Hänen musiikkinsa on tyyliltään pub rockia, rhythm and bluesia ja soulia.
Ura.
Frankie Miller syntyi 2. marraskuuta 1949 Glasgow’ssa Skotlannissa. Hän alkoi laulaa paikallisissa yhtyeissä vuonna 1967 ja otti vaikutteita amerikkalaisilta soul-laulajilta. Muutamaa vuotta myöhemmin hän muutti Lontooseen. Siellä Procol Harumin entinen kitaristi Robin Trower otti Millerin vuonna 1971 uuteen yhtyeeseensä nimeltä Jude.
Jude hajosi vuonna 1972 ja Miller jatkoi uraansa pub rock -laulajana. Chrysalis julkaisi hänen esikoisalbuminsa "Once in a Blue Moon" vuonna 1972. Millerin taustalla soitti Brinsley Schwarz -yhtye. Millerin toisen sooloalbumin "High Life" (1973) tuotti tunnettu neworleansilainen tuottaja Allen Toussaint. Palattuaan Englantiin Miller kokosi taustayhtyeen, joka sai nimekseen Frankie Miller Band. Tämä kokoonpano soitti Millerin taustalla hänen kolmannella albumillaan "The Rock" (1975). Millerin seuraava taustayhtye sai nimekseen Full House, ja se soitti Millerin seuraavalla albumilla "Full House" (1977).
Millerin ensimmäinen top 30 -singlehitti Britanniassa oli “Be Good to Yourself” albumilta "Double Trouble" (1978). Samana vuonna single “Darlin’” nousi Britannian top-10:een. Millerin kuudes albumi "Falling in Love" julkaistiin vuonna 1979. Seuraavalla vuosikymmenellä Miller julkaisi albumit "Easy Money" (1980), "Standing on the Edge" (1982) ja "Dancing in the Rain" (1986).
Miller sai vuonna 1994 aivoverenvuodon, joka vei hänet koomaan viideksi kuukaudeksi. Miller toipui niin hyvin että pystyi jälleen kirjoittamaan lauluja, mutta hän ei ole julkaissut enää uusia studioalbumeja.
Åsa Ringbom

Åsa Margareta Ringbom (o.s. Nikander; s. 16. syyskuuta 1945 Helsinki) on suomalainen filosofian tohtori ja Åbo Akademin taidehistorian emeritaprofessori.
Nikander kirjoitti ylioppilaaksi Paraisten ruotsinkielisestä yhteiskoulusta (Pargas sv. samsk. 1964). Vuonna 1965 hän solmi avioliiton kielitieteilijä Håkan Ringbomin (1936–2015) kanssa. Åsa Ringbom valmistui Åbo Akademista taidehistorian oppiaineesta maisteriksi 1981 ja tohtoriksi 1988. Hänen ruotsinkielinen väitöskirjansa "Societetshusen i Storfurstendömet Finland" (1988) palkittiin Vuoden tiedekirjana (1990).
Ringbom on työskennellyt muun muassa Åbo Akademin taiteentutkimuksen amanuenssina (1981–1990), josta ajasta hän oli Suomen Akatemian vanhempi tutkija (1990–1997) ja Åbo Akademin virkaatekevä taidehistorian professori (1988-1990). Hän oli Ahvenanmaan kirkkoihin keskittyneen Ålandskyrkor-hankkeen johtaja (1990–2010), josta vuosina 1997-2010 puoleksi Ahvenanmaan ammattikorkeakoulun rahoittamana professorina. Hän toimi International Mortar Dating -hankkeen johtajana vuodesta 1997. Hankkeessa kehitettiin esimerkiksi menetelmiä kalkkikivikirkkojen rakenteiden ajoittamiseksi. Hän vieraili Louisvillen yliopistossa (Allen R. Hite Art Institute) taidehistorian professorina (1996). Åbo Akademin puoleksi rahoittama taidehistorian professori hän oli vuosina 1997–2010 (aiheenaan keskiajan taide ja yleinen arkkitehtuuri). 
Ringbomin tutkimusaiheita ovat muun muassa arkkitehtuuri, taidehistoria, kirkkoarkeologia, keskiaika ja keskiaika Roomassa.
Ringbom on ollut Suomen Tiedeseuran jäsen vuodesta 2003. Ringbomin saamiin tunnustuksiin kuuluvat myös esimerkiksi Höijerska pris (1989), Per Brahen palkinto (1993), ja Ålandsbankenin kulttuuripalkinto (2015).
* Åsa Ringbom &amp; Christina Remmer: "Hammarland och Eckerö". Ålands kyrkor, vol. I. Ålands landskapsstyrelse, museibyrån, Mariehamn, 1995. .
* Åsa Ringbom &amp; Christina Remmer: "Saltvik". Ålands kyrkor, vol. II. Ålands landskapsstyrelse, museibyrån, Mariehamn, 2000. .
* Åsa Ringbom &amp; Christina Remmer: "Sund och Vårdö". Ålands kyrkor, vol. III. Ålands landskapsstyrelse, museibyrån, Mariehamn, 2000. .
Ristiinleikkaus

Ristiinleikkaus tai vuorottaisleikkaus on elokuvatekniikka, jossa kaksi tai useampi eri paikassa tapahtuvaa kohtausta tai jaksoa liitetään toisiinsa. Näin saadaan luotua tunne rinnakkaisista tapahtumista. Tällaista leikkausta käytetään esimerkiksi takaa-ajokohtauksessa jännityksen nostamiseksi tai kahden erilaisen kohtauksen vertailemiseen.
Historiaa ja esimerkkejä.
Ristiinleikkaus juontaa juurensa jo varhaiselokuvan aikaan. Yksi ensimmäisistä esimerkeistä löytyy Edwin S. Porterin elokuvasta "Suuri junaryöstö" (1903), jossa ristiinleikataan esimerkiksi junarosvojen ja sidotun lennättimenhoitajan välillä, osoittaen että tapahtumat tapahtuvat samanaikaisesti. Näin elokuva luo jännitystä yhdistämällä eri tapahtumia yhteen.
Toinen varhainen esimerkki on D. W. Griffithin lyhytelokuva "A Corner in Wheat", jossa leikataan ristiin kolmen eri henkilön näkökulman välillä: viljelijän, leipurin ja "Vehnäkuninkaan". Kun Vehnäkuningas käyttää valtaansa nostaakseen jauhojen hintaa, alkaa ristiinleikattu kerronta korostaa, miten yksi päätös vaikuttaa kaikkiin kolmeen eri osapuoleen. Tämä rakentaa draamaa ja laajentaa katsojan ymmärrystä tapahtumien seurauksista.
Uudemmasta elokuvasta "" löytyy esimerkki ristiinleikkauksesta elokuvan loppukohtauksessa, jossa leikataan Jyn Erson ja Cassian Andorin, Orson Krennicin ja Kuolemantähden insinöörien välillä. Ristiinleikkaus näyttää tapahtuman laajan vaikutuksen ja samalla yksittäisten hahmojen kohtalot. Tunnettu esimerkki löytyy myös Christopher Nolanin elokuvasta "Inception", jossa eri unikerrosten tapahtumat leikataan yhteen luoden vahvan kerronnallisen ja visuaalisen vaikutelman.
Li Dongmei

Li Dongmei (, s. 6. marraskuuta 1969 Changchun) on kiinalainen kilpauransa päättänyt koripalloilija.
Li saavutti Kiinan naisten maajoukkueessa olympiahopeaa Barcelonassa 1992 ja MM-hopeaa Australiassa 1994. Lisäksi hän kuului maajoukkueen kokoonpanoon muun muassa Atlantan kesäolympialaisissa 1996 ja Malesian MM-kilpailuissa 1990.
Li Xin (koripalloilija)

Li Xin (, s. 5. marraskuuta 1969 Benxi) on kiinalainen kilpauransa päättänyt koripalloilija.
Li saavutti Kiinan naisten maajoukkueessa olympiahopeaa Barcelonassa 1992 ja MM-hopeaa Australiassa 1994. Lisäksi hän kuului maajoukkueen kokoonpanoon muun muassa Atlantan kesäolympialaisissa 1996 ja Malesian MM-kilpailuissa 1990.
Liu Jun (koripalloilija)

Liu Jun (, s. 15. lokakuuta 1969 Hebei) on kiinalainen kilpauransa päättänyt koripalloilija.
Liu saavutti Kiinan naisten maajoukkueessa olympiahopeaa Barcelonassa 1992 ja MM-hopeaa Australiassa 1994. Lisäksi hän kuului maajoukkueen kokoonpanoon muun muassa Atlantan kesäolympialaisissa 1996.
He Jun

He Jun (, s. 3. maaliskuuta 1969 Peking) on kiinalainen kilpauransa päättänyt koripalloilija.
He saavutti Kiinan naisten maajoukkueessa olympiahopeaa Barcelonassa 1992 ja MM-hopeaa Australiassa 1994. Lisäksi hän kuului maajoukkueen kokoonpanoon muun muassa Atlantan kesäolympialaisissa 1996.
Wang Fang (koripalloilija)

Wang Fang (, s. 14. tammikuuta 1967 Anshan) on kiinalainen kilpauransa päättänyt koripalloilija.
Wang saavutti Kiinan naisten maajoukkueessa olympiahopeaa Barcelonassa 1992 ja MM-hopeaa Australiassa 1994. Lisäksi hän kuului maajoukkueen kokoonpanoon muun muassa Malesian MM-kilpailuissa 1990.